[{"text_idx": "#000004", "text": "Ystadegau, tebygolrwydd a thrin data"}, {"text_idx": "#000007", "text": "Mae plant yn dysgu sut i strwythuro diwrnod a datblygu eu hymwybyddiaeth gronolegol mewn cyd-destun bywyd go iawn. Ca\u0302nt hefyd asesu gweithgareddau\u2019r dydd a rhannu hyn gydag eraill trwy bapur newydd ar-lein."}, {"text_idx": "#000008", "text": "Cre\u0308wch amserlen fel bod un dysgwr yn ymgymryd a\u0302 ro\u0302l \u201cFfotograffydd y Dydd\u201d unwaith y mis. Mae\u2019r ffotograffydd yn cael het arbennig i\u2019w gwisgo a cherdyn ar ddarn o linyn i\u2019w roi o amgylch ei wddf neu fathodyn gyda Gohebydd wedi\u2019i ysgrifennu arno. Ro\u0302l y ffotograffydd yw defnyddio camera i ddogfennu gweithgareddau\u2019r dydd. Yn ystod amser cinio (neu\u2019n agos at ddiwedd y dydd os oes gennych chi amser) llwythwch y lluniau ar y cyfrifiadur. Yn y prynhawn, gall y dosbarth weld y lluniau a thrafod digwyddiadau\u2019r dydd yn gronolegol dan arweiniad yr athro. Mae dysgwyr yn meddwl ei bod hi\u2019n ddoniol iawn gweld eu hunain yn gweithio ac yn chwarae... a does dim ots os yw rhai o\u2019r lluniau\u2019n aneglur neu wedi\u2019u tynnu\u2019n wael, maen nhw\u2019n dueddol o gredu bod hyn hyd yn oed yn fwy difyr!"}, {"text_idx": "#000010", "text": "Yn ein profiad ni, mae atgrynhoi digwyddiadau\u2019r dydd yn gwella cof plant ac yn eu hannog i ddweud wrth eu rhieni beth maen nhw wedi bod yn ei wneud yn yr ysgol y diwrnod hwnnw. Dydyn nhw ddim felly yn ateb \u201cDydw i ddim yn cofio,\u201d pan ofynnir iddyn nhw."}, {"text_idx": "#000011", "text": "Caniatewch i\u2019r dysgwyr dynnu lluniau am hanner diwrnod neu ddiwrnod llawn, ond cyfyngwch y cyfnodau pryd y ca\u0302nt wneud hyn i\u2019r ychydig funudau cyntaf o wers neu fe all darfu gormod. Cofiwch ofyn iddynt dynnu ffotograffau yn ystod amser egwyl ac amser cinio hefyd. Efallai y byddwch chi am oruchwylio hyn eich hun, neu gallech ofyn i blentyn hy\u0302n cyfrifol helpu\u2019r gohebydd."}, {"text_idx": "#000012", "text": "Wrth i\u2019r plant ddechrau gwneud hyn, efallai na fydd modd defnyddio llawer o\u2019r lluniau. Mae\u2019n bosibl na fydd y plant yn defnyddio swyddogaethau\u2019r camera yn effeithiol neu\u2019n rhoi bys dros y ffenestr! Fodd bynnag, mae\u2019r rhain yn bwyntiau addysgu pwysig a dylid eu trafod yn y sesiwn lawn."}, {"text_idx": "#000013", "text": "Gwnewch yn siw\u0302r fod batri\u2019r camera wedi\u2019i wefru a\u2019i fod yn gweithio\u2019n iawn. Mae wastad yn siomedig os yw\u2019r dysgwyr yn awyddus i fynd ati ac yna\u2019n canfod nad yw\u2019r camera\u2019n gweithio!"}, {"text_idx": "#000014", "text": "Gwnewch yn siw\u0302r fod pob plentyn yn cael cyfle i fod yn ohebydd."}, {"text_idx": "#000015", "text": "Os nad oes gennych chi amser i lwytho\u2019r lluniau amser cinio neu yn ystod y prynhawn, gwnewch hynny ar o\u0302l ysgol a\u2019u hadolygu\u2019r bore wedyn cyn enwebu\u2019r plentyn nesaf i fod yn \u201cFfotograffydd y Dydd\u201d."}, {"text_idx": "#000016", "text": "Os ydych chi\u2019n penderfynu llwytho lluniau o\u2019r plant i\u2019r rhyngrwyd, gwnewch yn siw\u0302r fod gennych chi ganiata\u0302d rhieni."}, {"text_idx": "#000018", "text": "Os ydych chi\u2019n rhoi\u2019r lluniau mewn cyflwyniad PowerPoint, gallwch ysgrifennu sylwadau\u2019r plant ar y sleidiau wrth i chi adolygu gweithgareddau\u2019r dydd. Llwythwch y cyflwyniad i Slideshare () ac yna defnyddio\u2019r cod mewnosod i ychwanegu\u2019r cyflwyniad at flog eich ysgol/dosbarth. Neu gallwch chi rannu\u2019r manylion mewngofnodi gyda\u2019r rhieni. Gallwch chi hyd yn oed ychwanegu sylwebaeth sain ar Slideshare! Fel arall, defnyddiwch "}, {"text_idx": "#000019", "text": "Defnyddiwch neu i droi adroddiadau\u2019n bapurau newydd. Mae\u2019r meddalwedd hwn yn wych \u2013 mae\u2019n rhad ac am ddim, yn hawdd ei ddefnyddio ac yn cynhyrchu \u2018papurau newydd\u2019 realistig o\u2019ch adroddiadau a\u2019ch ffotograffau."}, {"text_idx": "#000021", "text": "View all posts by nic daniels \u2192"}, {"text_idx": "#000023", "text": "This blog is kept spam free by WP-SpamFree."}, {"text_idx": "#000024", "text": "Notify me of follow-up comments by email."}, {"text_idx": "#000025", "text": "Notify me of new posts by email."}, {"text_idx": "#000027", "text": "Powered by WordPress. Designed by"}]